
בנושא: מצוקת  כוח האדם בגני הילדים 
        של חבר הכנסת רון כץ

יו"ר הכנסת וסגניו החליטו בישיבתם מתאריך ח' בשבט התשפ"ג  (30.1.23), להעביר ל"דיון מהיר" בוועדת החינוך, התרבות והספורט את ההצעה הנ"ל.

ביום כ"ט, בשבט  התשפ"ג  (20/2/2023) קיימה הוועדה, בראשות יו"ר הוועדה חה"כ יוסף טייב, דיון בנדון.

הגיל הרך הוא הגיל החשוב ביותר בחינוך. גם פדגוגית וגם כלכלית. כל שקל שמשקיעים בגיל הרך , נותן תמורה גדולה יותר בגיל מבוגר יותר. 
כדי שכל הילדים יהיו בגני הילדים יש צורך בצוות חינוכי  ראוי. לשם כך דרוש תקציב. 
באין מספיק צוות, אין  מספיק גני ילדים לכל הילדים. יש  גני ילדים שנסגרים מפאת המחסור בצוות, וכן, יש ימים בהם הגנים נסגרים, כמו ימי שישי. 

המצוקה בכוח אדם בגני הילדים  נוצרת: השכר הנמוך שמקבל הצוות בגני הילדים, עבודה בגני ילדים אינה מוכרת כמקצוע, כוח אדם עוזב את המקצוע בגלל תנאי העבודה הירודים. 


משרד החינוך מסר לוועדה כי הוא נחוש לתת הכשרות לכל בעלי התפקידים במעונות היום.
בשנים האחרונות, המשרד נתן מענה  למצוקת הגננות  על ידי : חברות כ"א להשמת צוות  למילוי מקום בגני הילדים, ע"י  צוותים חינוכיים. הבעיה הגדולה היא שאם אין  מילוי מקום, הגן נסגר. 
קול קורא יצא לרשויות המקומיות להעסיק גננות וסייעות בסך של 75 ₪ לשעה. לא כל הרשויות המקומיות  נענו לכך.
בתכנית "אופק חדש" נחתם הסכם שכר לגננות  שהביא לעליית שכרן. יש תקווה שהעלאת שכר זו,  תימנע מגננות לפרוש והן יישארו  במערכת.


בתום הישיבה הגיעה הוועדה למסקנות הבאות:
1. הוועדה מודה לח"כ רון כץ  מציע הדיון. 
2. הוועדה מציינת כי בישראל יש חוק לימוד חובה, החל מגיל 3, ועל המדינה לתת חינוך לכל הילדים בגיל זה. 
3. לדעת הוועדה, יש להעניק חינוך לכל  הילדים כבר  מלידתם, אך, לכל הפחות, החל מגיל 3 שהוא גיל חינוך החובה. 
4. לדעת הוועדה, המצב בגני הילדים הוא משבר לאומי, ועל הממשלה לתת לו פתרון מיידי. 
5. לדעת הוועדה היחס לגני הילדים ולצוות בגני הילדים, צריך לעבור שינוי ושידרוג מהותי. 
6. הוועדה קוראת למשרד האוצר להקציב, מיידית,  את התקציב הנדרש לכך. 
7. הוועדה רשמה לפניה כי משרד האוצר מקיים עתה משא ומתן עם הגננות לגבי תנאי עבודתן. וכן, שהמשרד מתכוון להגיע  לכך שעבודה בגני ילדים תהיה מקצוע, שבצידו שכר גבוה יותר, וכי יינתנו הכשרות עם הכניסה לעבודה, ותוך כדי העבודה. 
8. הוועדה דרשה ממשרד האוצר לעדכן את הוועדה בהתקדמות המו"מ, תוך חודש. 
9. הוועדה  רשמה לפניה כי ממש היום, מתקיים דיון חירום במרכז השלטון המקומי. הוועדה מצפה לשמוע מהם את תוצאות הפגישה. 
10. הוועדה קוראת להגיע לתקינה ראויה בגני הילדים. תקינה זו תייתר את החמ"לים ברשויות המקומיות שמידי יום, נותנות פתרונות נקודתיים בלבד. 
11. הוועדה קוראת לתת לרשויות המקומיות גמישות תקציבית להעסקת כוח   אדם בגני הילדים . 
12. כדי לענות על מצוקת כוח האדם בגני הילדים, הוועדה מציעה להעסיק בגני הילדים: חניכים של שנת שירות, משרתי שירות לאומי,  סטודנטים בתכנית פר"ח, גמלאים ועולים חדשים, להכיר בעבודה בגני ילדים כעבודה מועדפת לבוגרי צבא, ועוד. 
13. הוועדה דורשת ממשרד החינוך וממשרד האוצר לחתום מיד על  ועדת המחירים. 
14. הוועדה מציעה להקים מינהלת להעסקת כוח האדם בגני הילדים. 
15. הוועדה מבקשת מהמ.מ.מ. לבדוק את מפת גני הילדים  הנסגרים. 





המסקנות הונחו על שולחן הכנסת ביום:
כ"ט בשבט תשפ"ג
20 בפברואר 2023

